Na temelju članaka 35. točke 5. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01- vjerodostojno tumačenje, 129/05., 109/07., 125/08., 36/09., 150/11., 144/12. i 19/13. – pročišćeni tekst i 137/15.), članka 4. stavka 1. točke 1. Zakona o komunalnom gospodarstvu („Narodne novine“ broj 36/95., 70/97., 128/99., 57/00., 129/00., 59/01., 26/03. – pročišćeni tekst, 82/04., 178/04., 38/09.,79/09., 153/09., 49/11., 84/11., 90/11., 144/12., 94/13., 153/13., 147/14. i 36/15.) i članka 40. Statuta Grada Koprivnice („Glasnik Grada Koprivnice“ broj 4/09., 1/12., 1/13. i 3/13. – pročišćeni tekst), Gradsko vijeće Grada Koprivnice na \_\_\_\_\_sjednici održanoj \_\_\_\_\_\_\_\_\_\_\_\_2018. godine donijelo je

ODLUKU

o dopuni Odluke o osnivanju trgovačkog društva „Komunalac“ d.o.o.

gradsko komunalno poduzeće Koprivnica

Članak 1.

U Odluci o osnivanju trgovačkog društva „Komunalac“ d.o.o. gradsko komunalno poduzeće Koprivnica („Glasnik Grada Koprivnice“ broj 3/97., 3/01., 7/06., 5/09., 2/14.,2/15., 4/16., 6/16. i 1/17.) u članku 3. točki 3. iza podtočke 150. briše se točka i dodaje nova podtočka 151. koja glasi: „\*Blokiranje i premještanje protupravno parkiranih i napuštenih motornih vozila.“.

Članak 2.

 Zadužuje se Uprava trgovačkog društva „Komunalac“ d.o.o. da uskladi tekst Izjave o osnivanju sa odredbama ove Odluke.

Članak 3.

Ova Odluka stupa na snagu prvog dana od dana objave u „Glasniku Grada Koprivnice“.

GRADSKO VIJEĆE

GRADA KOPRIVNICE

KLASA:

URBROJ:

Koprivnica,

PREDSJEDNIK:

Ivan Pal, prof.

O b r a z l o ž e n j e

Gradsko vijeće Grada Koprivnice donijelo je Odluku o osnivanju trgovačkog društva „Komunalac“ d.o.o. te izmjene navedene Odluke („Glasnik Grada Koprivnice“ broj 3/97., 3/01., 7/06., 5/09. 2/14. 2/15., 4/16., 6/16. i 1/17.­­­­) kojom je između ostalog propisana djelatnost Društva.

Prema prijedlogu i obrazloženju trgovačkog društva Komunalac d.o.o. od 14. lipnja 2018. godine koji se nalazi u prilogu ove Odluke, predlaže se dopuna i upis nove djelatnosti Društva koja se odnosi na blokiranje i premještanje protupravno parkiranih i napuštenih motornih vozila, a radi urednog obavljanja djelatnosti održavanja i naplate parkirališta.

U skladu sa svime naprijed navedenim predlaže se donošenje Odluke o dopuni Odluke o osnivanju Gradskog trgovačkog društva „Komunalac“ d.o.o. u priloženom tekstu.

 Nositelj izrade akta: PREDLAGATELJ:

 Upravni odjel za poslove GRADONAČELNIK

 Gradskog vijeća i opće poslove Mišel Jakšić, dipl.oec.

 Pročelnica:

 Dubravka Kardaš,dipl.iur